66 



Til Undersøgelse udtoges: 



For begge Dyrs Vedkommende: Lungegrenene til de to øverste Lapper. 

 (Disse Nerver løber nemlig i Reglen som en temmelig tyk Stamme fra 

 Vagus langs Lungeroden, for først, naar de træder ind i selve Lungen, 

 at dele sig i flere mindre Grene). Præpareres efter Marchimetoden. 



For XV's Vedkommende : Rygmarven fra 6te Cervicalsegment til 3die 

 Thoracalsegment. Disse Segmenter behandles som tidligere omtalt efter 

 Nisslmetoden. De farves med Methylenblaatsæbe uden Konlrafarvning. 



Som Resultater af Forsøgene fremgaar da følgende: 



Lungegrenene viser paa Længdesnit for største Delen gule, usværtede, til- 

 syneladende normale Nervetraade. Mellem disse ligger der Rader af sorte Korn, 

 der ved nøjere Undersøgelse ligger indenfor de endnu, skønt svagt, fremtrædende 

 Konturer af marvholdige Axecylindre. Kornrækkerne ligger hos XX især samlede 

 i den ene Side af den paagældende Lungegren. I Nerven fra XV ligger Korn- 

 rækkerne mere diffust spredt mellem de usværtede Nervetraade. De er ikke til 

 Stede i saa stort Antal som hos XX. Imidlertid har Dyret rimeligvis gaaet noget 

 for længe. Flere Steder viser Præparaterne nemlig Billeder, der maa tydes som 

 Totalresorption af de degenererede Nervetraades Marvskeder. Var det bleven dræbt 

 paa et tidligere Tidspunkt, vilde det derfor sandsynligvis have vist et ligesaa 

 tydeligt Billede som XX, hvor der ikke kan være Tvivl om, at vi har med degene- 

 rerede Marvskeder at gøre. Muligvis kan der ogsaa være individuelle Forskelle i 

 Fordelingen af marvholdige og marvløse sympatiske Traade i Lungenerverne. 



Rygmarven (XV) viser for Halssegmenternes Vedkommende ingen For- 

 andringer i sine Celler. 



I de tre Thoracalsegmenter er i Processus lateralis paa venstre Side en 

 Del af de store Celler kromatolytiske. Antallet af saadanne Celler er ikke stort. 

 Men da de findes i alle Snit gennem alle tre Segmenter, maa man anse Degenera- 

 tionen for hidrørende fra Ganglieexstirpationen. De smaa Celler i Processus late- 

 ralis viser som ventet ingen Forandringer, hvilket dog som bekendt intet siger om 

 deres Forhold til Gangliet. Paa højre Side fandtes hist og her i nogle af Snittene 

 en enkelt større Celle med nogen perifer Forstøvning i Protoplasmaet, ellers intet 

 abnormt. Forhornsceller normale paa begge Sider. 



De Resultater, der kan udledes af disse Fund, tager sig saaledes ud: 

 1) Da Lungegrenene viser Marvskededegenerationer efter Resektion af Ganglion 

 stellatum og altsaa opfylder den første af vore Fordringer, maa vi ved denne 

 Operation have overskaaret marvholdige Axecylindre. der gaar fra Gangliet til 

 Lungen. 



Man vilde nu maaske sige, at de degenererede Traade kun gaar tværs gen- 

 nem Gangliet og intetsomhelst har med dets Celler at gøre. Dette kan de 



